b'\n_START_ARTICLE_\nVale tudo\n_START_PARAGRAPH_\nVale Tudo (portugalsko za vse velja) je slog golorokega bojevanja, kjer so dovoljeni udarci z rokami in nogami, meti, davljenja, klju\xc4\x8di in vzvodi. \xc4\x8ceprav izvira Vale Tudo iz Brazilije, so se \xc5\xbee prej ali vzporedno razvijali podobni borilni \xc5\xa1porti tudi na Japonskem, v Gr\xc4\x8diji in Rusiji.\n_START_SECTION_\nVale Tudo v Sloveniji\n_START_PARAGRAPH_\nV Sloveniji se je med prvimi za\xc4\x8del ukvarjati z Vale Tudom Adel Ayari, ki je v tej disciplini tudi med prvimi tekmoval v tujini. Prvi klubi, ki so se posvetili izklju\xc4\x8dno pou\xc4\x8devanju Vale Tuda so bili Vale Tudo klub Ljubljana, Vale tudo klub Velenje in Vale Tudo klub Celje. V Ljubljani sta pou\xc4\x8devala dolga leta Matja\xc5\xbe Hrovat in Simon Zajc, v Velenju Robert Lisac in v Celju Gregor Strakl. Kasneje je klub v Ljubljani prevzel Miha Utro\xc5\xa1a._NEWLINE_Najbolj\xc5\xa1i Vale Tudo borec v Sloveniji je trenutno (2007) Dalibor Anastasov, ki se je sprva u\xc4\x8dil Vale tuda pri Hrovatu in Zajcu, kasneje pa je ustanovil svoje dru\xc5\xa1tvo. Od leta 2002 pa v ZDA dobre rezultate dosega Gregor Strakl na podro\xc4\x8dju tekmovanj in treniranja. Trenutno je glavni in\xc5\xa1truktor pri MMA Jacked v San Franciscu, kjer pou\xc4\x8duje in trenira.'